मकामी लोकें दे अनुसार निक्के कैलास दी खूबसूरती ते पवित्रता कैलास मानसरोवर आह्ला लेखा मन्नी जंदी ऐ ते इसगी दीर्घ कैलास दा गै लघु रूप मन्नेआ जंदा ऐ। पवित्र कैलास पर्वत आह्‌ला लेखा निक्के कैलास दी चोटी बी बर्फ कन्नै खटोई दी रौंह्‌दी ऐ ब इसदी आकृति कैलास पर्वत आह्‌ला लेखा गोलकार नेई होइयै किश नकीलापन लैते दी ऐ। मानसरोवर झीलै आह्‌ला लेखा इस लाह्‌के इच बी इक ज्हार पंज सौ मीटर लम्मी ते 750 मीटर चौड़ी अपार जलराशि आह्‌ली मनोहर झील विद्यमान ऐ जिसगी पार्वती सरोवर गलाया जंदा ऐ। इसदे पानी इच निक्के कैलास दी चोटी दा प्रतिबिंब दर्शकें गी मैंत्रुमुग्ध करी दिंदा ऐ।